# คิม กู
คิม กู (29 สิงหาคม ค.ศ. 1876 — 26 มิถุนายน ค.ศ. 1949) หรือที่รู้จักกันในนามปากกา แพ็กบ็อม  เป็นนักการเมืองชาวเกาหลี เขาเป็นผู้นำขบวนการเรียกร้องเอกราชเกาหลีต่อจักรวรรดิญี่ปุ่น หัวหน้ารัฐบาลชั่วคราวเกาหลีในหลายสมัย และนักเคลื่อนไหวต่อการรวมชาติเกาหลีหลัง ค.ศ. 1945 คิมได้รับการเชิดชูในเกาหลีใต้ โดยได้รับการยกย่องอย่างกว้างขวางว่าเป็นหนึ่งในบุคคลที่ยิ่งใหญ่ที่สุดในประวัติศาสตร์เกาหลี

คิมเกิดในครอบครัวชาวนายากจนในสมัยโชซ็อน ในช่วงศตวรรษสุดท้ายของโชซ็อนประสบกับการกบฏของชาวนาหลายครั้งและการแทรกแซงจากมหาอำนาจระดับโลกหลายประเทศ เช่น จักรวรรดิญี่ปุ่น จักรวรรดิรัสเซีย จีนสมัยราชวงศ์ชิง และสหรัฐ คิมต่อสู้เพื่อเอกราชของเกาหลีมาเกือบทั้งชีวิต และถูกเจ้าหน้าที่ญี่ปุ่นจำคุก ทรมาน และทำให้เสียโฉมถาวรเนื่องจากกิจกรรมของเขา เขาใช้เวลาลี้ภัยในจีน 26 ปี โดยดำรงตำแหน่งในรัฐบาลชั่วคราวหลายตำแหน่งและร่วมมือกับสาธารณรัฐจีน ในช่วงนี้ เขาก่อตั้งและเป็นผู้นำองค์กรรักชาติเกาหลีและกองทัพปลดปล่อยเกาหลี เขาเป็นเป้าหมายของความพยายามลอบสังหารหลายครั้ง และยังวางแผนการลอบสังหารด้วยตัวเองหลายครั้งด้วย เช่น ความพยายามลอบปลงพระชนม์จักรพรรดิฮิโรฮิโตะของญี่ปุ่น หลังการยอมจำนนของญี่ปุ่นในสงครามโลกครั้งที่สอง คิมเดินทางกลับคาบสมุทรพร้อมกับรัฐบาลชั่วคราวและพยายามหลีกเลี่ยงไม่ให้เกิดการแบ่งแยกเกาหลี

แต่ทว่าใน ค.ศ. 1949 หลังเดินทางกลับบ้านเป็นเวลา 4 ปี และก่อนหน้าสงครามเกาหลีใน ค.ศ. 1950 คิมถูกลอบสังหารจาก Ahn Doo-hee ร้อยโทชาวเกาหลี

แม้ว่าในเกาหลีใต้ยุคใหม่ ผู้คนต่างยกย่องคิมเป็นอย่างมาก แต่เขาก็ยังถูกวิจารณ์อยู่เช่นกัน ใน ค.ศ. 1896 คิมสังหารชาวญี่ปุ่นที่เขาเชื่อว่าอาจมีความเชื่อมโยงกับทหารญี่ปุ่นหรือแม้แต่การลอบปลงพระชนม์จักรพรรดินีมย็องซ็องที่เกิดขึ้นไม่นาน ชายคนนี้โดยทั่วไปยอมรับว่าเป็นสึจิดะ โจซูเกะ พ่อค้าพลเรือนที่เดินทางมาทำธุรกิจ คิมก็มีส่วนในการประสานการโจมตีทหารญี่ปุ่นและบุคลากรของรัฐบาลอาณานิคม มรดกของเขาไม่ค่อยได้รับการเฉลิมฉลองมากนักในเกาหลีเหนือ เนื่องจากมุมมองต่อต้านคอมมิวนิสต์ของเขา

ชีวิตช่วงต้น
คิมเกิดในวันที่ 29 สิงหาคม ค.ศ. 1876 ด้วยชื่อเกิดว่า Kim Ch'ang-am ในหมู่บ้าน T'otkol, Paegunbang นครแฮจู จังหวัดฮวังแฮ โชซ็อน เขาเป็นบุตรคนเดียวของชาวนาสองคน คือ: Kwak Nak-won มารดา และ Kim Sun-yŏng บิดา

ครอบครัวของคิมมีฐานะยากจน ได้รับการศึกษาในระดับต่ำ และถูกสังคมดูหมิ่น พ่อของเขาเคยอยู่ในอดีต (ชนชั้นสูง) ตระกูลคิมแห่งอันดง อย่างไรก็ตาม ตระกูลของเขาสูญเสียสถานะอันสูงส่งใน ค.ศ. 1651 เมื่อคิม จา-จ็อมสูญเสียสถานภาพนี้ ลูกหลานสายตรงของจา-จ็อมกลายเป็นทาส และสมาชิกตระกูลอันดงที่เหลือกลายเป็นสามัญชน

ตอนอายุสองขวบ คิมติดโรคฝีดาษที่ทิ้งรอยแผลบนใบหน้า

ครอบครัวให้ความสำคัญกับการศึกษาของเขามาก เพื่อให้เขาหลุดพ้นจากความยากจน เมื่อเขาอายุได้ประมาณ 9 ขวบ พ่อแม่พาเขาไปที่ (โรงเรียน) ท้องที่ เพื่อเตรียมตัวสู่ การสอบราชการที่เข้มงวดเพื่อกำหนดตำแหน่งงานทางปัญญาของรัฐบาล อย่างไรก็ตาม โรงเรียนไม่รับเขาเนื่องจากเป็นชนชั้นล่าง ในที่สุด เขาจึงเริ่มการศึกษาเมื่ออายุ 12 ขวบกับครูสอนพิเศษที่เต็มใจจะสอนเขา

ใน ค.ศ. 1892 คิมตอนอายุ 16 เข้าสอบแต่ไม่ผ่าน มีรายงานว่าเขาได้เห็นและรู้สึกหงุดหงิดกับการที่ผู้สมัครชนชั้นนำใช้กลโกงและติดสินบน เขาหยุดเรียนที่และใช้เวลาศึกษาตำราปรัชญาและการทหารด้วยตนเองและครุ่นคิดถึงชีวิตของตนเป็นเวลา 3 เดือน

 กิจกรรมก่อนการครอบครองของญี่ปุ่น (ค.ศ. 1893–1905) 

 เสียชีวิต 

เมื่อวันที่ 26 มิถุนายน ค.ศ. 1949 คิมถูกลอบสังหารขณะอ่านกวีในห้องทำงานของเขาตอนเย็นโดยร้อยโท อัน ดู-ฮี ที่บุกเข้าไปและยิงใส่เขาสี่ครั้ง

ปีถัดมาใน ค.ศ. 1996 อัน ถูกฆาตกรรมโดย พัก กี-ซอ  คนขับรถบัสและผู้ชื่นชมคิม กู อาวุธที่ใช้ในการฆาตกรรมคือแท่งไม้ยาว 40 ซม. ที่มีประโยค "ไม้เท้าแห่งความยุติธรรม"  และ "การรวมประเทศ"  บนนั้น ใน ค.ศ. 2018 พัก ในวัย 70 ปีบริจาคแท่งไม้นี้ที่เปื้อนเลือดของ อัน บ้างเล็กน้อยให้แก่พิพิธภัณฑ์ประวัติศาสตร์อาณานิคมญี่ปุ่นในเกาหลี

 เหตุจูงใจ 

 สิ่งสืบทอดและเกียรติยศ 
 อนุทินคิม กู 

อนุทินคิม กู อัตชีวประวัติของเขา เป็นข้อมูลสำคัญในการศึกษาขบวนการเรียกร้องเอกราชเกาหลี ทางรัฐบาลเกาหลีให้ขึ้นทะเบียนเป็นมรดกทางวัฒนธรรมลำดับที่ 1245 เมื่อวันที่ 12 มิถุนายน ค.ศ. 1997

 เกียรติยศและรางวัล 
ถนน  ที่โซลและ บนยอดเขานัมซานตั้งชื่อตามเขา

ใน ค.ศ. 1962 ทางสาธารณรัฐเกาหลีให้เครื่องอิสริยาภรณ์กิตติคุณสำหรับการสร้างชาติ เครื่องอิสริยาภรณ์อันทรงเกียรติที่สุดในเกาหลีใต้ให้แก่คิมหลังเสียชีวิต และในวันที่ 15 สิงหาคม ค.ศ. 1990 ทางเกาหลีเหนือให้รางวัลการรวมประเทศแห่งชาติแก่คิมหลังเสียชีวิต

เมื่อวันที่ 22 ตุลาคม ค.ศ. 2002 มีการเปิดบริการพิพิธภัณฑ์คิม กูที่โซล รัฐบาลเกาหลีใต้ถืพิจารณาให้วัตถุหลายชิ้นที่เกี่ยวข้องกับคิม กูเป็นวัตถุอันเป็นมรดกทางวัฒนธรรม ได้แก่ เสื้ออาบเลือดที่คิมสวมตอนถูกลอบสังหาร และอักษรวิจิตรที่คิม กูเขียนขึ้น

 ความเห็นสาธารณะ 
ในเกาหลีใต้ คิมได้รับการยกย่องอย่างต่อเนื่องว่าเป็นหนึ่งในบุคคลที่ยิ่งใหญ่ที่สุดในประวัติศาสตร์เกาหลี ในผลสำรวจของ Korea Research เมื่อ ค.ศ. 2008 พบว่าผู้ตอบแบบสอบถามร้อยละ 44 ยกย่องคิม กูเป็นผู้ก่อตั้งประเทศเกาหลีใต้ มากกว่าประธานาธิบดีคนแรก อี ซึง-มัน

ใน ค.ศ. 2007 มีการสำรวจความคิดเห็นระดับชาติเกี่ยวกับบุคคลที่ควรได้รับการบรรจุลงในธนบัตร 100,000 วอนที่จะตีพิมพ์ใน ค.ศ. 2009 เพื่อเป็นการเตรียมความพร้อมสำหรับวันครบรอบ 60 ปีการก่อตั้งเกาหลีใต้ จากนั้นในวันที่ 5 พฤศจิกายน ค.ศ. 2007 ธนาคารแห่งประเทศเกาหลีประกาศว่า ผู้ที่ชนะผลโหวตนี้คือคิม อย่างไรก็ตาม ธนบัตรฉบับใหม่นี้กลับเลื่อนอย่างไม่มีกำหนด (ณ เดือนกุมภาพันธ์ ค.ศ. 2023)

 การกำหนดเป็นผู้ก่อการร้าย 

 ชีวิตส่วนตัว 
thumb|315x315px|ป้ายสุสานของ Ch'oe Chun-rye ภรรยาคิม ตามเข็มนาฬิกาจากบนซ้ายคือ คิม กู (อายุ 49 ปี), Kwak Nak-wŏn แม่ของคิม กู (66 ปี) อิน ลูกชายคนโต (5 ขวบ) และชิน ลูกชายคนสุดท้าย (2 ขวบ) (ถ่ายใน ค.ศ. 1924)
คิมแต่งงานกับ Ch'oe Chun-rye (19 มีนาคม ค.ศ. 1889 – 1 มกราคม ค.ศ. 1924) จนกระทั่งเธอเสียชีวิตที่เซี่ยงไฮ้ตอนอายุ 34 ปี ในตอนแรกเธอได้รับบาดเจ็บสาหัสจากการพลัดตก และเสียชีวิตด้วยโรคปอดบวม ศพของเธอฝังที่เขตปกครองเดิมของฝรั่งเศสในเซี่ยงไฮ้ในขณะนั้น

 ลูก 
คิมมีลูก 5 คน แบ่งเป็นบุตรี 3 คนและบุตร 2 คน เฉพาะบุตรเท่านั้นที่มีชีวิตรอดในวัยเด็ก มี-ซัง  บุตรีคนแรกมีชีวิตในช่วง ค.ศ. 1906 ถึง 1907 ฮวา-กย็อง  บุตรีคนที่สอง มีชีวิตในช่วง ค.ศ. 1910 ถึง 1915 และ Ŭn-kyŏng  บุตรีคนที่สาม มีชีวิตอยู่ในช่วง ค.ศ. 1916 ถึง 1917

 (1917–1945) ลี้ภัยพร้อมกับพ่อที่เซี่ยงไฮ้ตอนอายุ 3 ขวบใน ค.ศ. 1920 เขาเดินทางกลับเกาหลีใน ค.ศ. 1927 แล้วกลับไปจีนใหม่ใน ค.ศ. 1934 หลังจากนั้นจึงมีบทบาทในกองทัพรัฐบาลชั่วคราวเพียงเล็กน้อยหลายตำแหน่ง ใน ค.ศ. 1940 เขาแต่งงานกับ  หลานสาวของอัน จุง-กึน ทั้งคู่มีบุตรีคนเดียวชื่อ Kim Hyo-ja  เกิดใน ค.ศ. 1945 และยังคงมีชีวิตอยู่ เขาเสียชีวิตตอนอายุ 27 ปีใน ค.ศ. 1945 จากวัณโรคที่เฉิงตู สาธารณรัฐจีน

คิม ชิน (1922–2016) ดำรงตำแหน่งเสนาธิการทหารอากาศเกาหลี และบทบาททางการเมืองหลายตำแหน่ง หลังเกษียณจากการเมือง เขาบริหารจัดการมูลนิธิต่าง ๆ ของครอบครัว โดยเสียชีวิตตอนอายุ 93 ปี

 พงศาวลี 

 หมายเหตุ
 เส้นประแทนการแต่งงาน
 เส้นจุดสำหรับคิม กูแทนการแต่งงานโดยพฤตินัย
 เส้นทึบแทนลูกหลาน
 สีเหลืองคือคิม กู, สีชมพูสำหรับเพศหญิง, สีฟ้าสำหรับเพศชาย

 บรรณานุกรม 
 อนุทินคิม กู 
 Dowaesilgi 

 หมายเหตุ